text: Regionen deler priser ud
  24 januar 2011 kl. 17.58
  Sidst på eftermiddagen kårede region Syddanmark vinderen af Åbenhedsprisen 2010. Førsteprisen gik til Kolding Sygehus.
  Organkirugisk afdeling på Kolding Sygehus vandt 150.000 kroner for at være den arbejdsplads i Region Syddanmark, der bedst praktiserer regionsrådets værdier - det vil sige åbenhed, dialog og inddragelse af borgerne.
  Åbenhedsprisen er indstiftet af regionsrådet. Den er på 250.000 kroner.
  Udover Organkirurgisk Afdeling vandt Østruplund ved Otterup på Fyn 75.000 kroner, mens Enhed for Velfærdsinnovation i Vejle vandt 25.000 kroner. 
  Der var diplom - men ingen præmie - til Specialskolen Storebælt i Nyborg og til Ortopædkirurgisk Afdeling på Sygehus Sønderjylland i Aabenraa.
  